hu ca hu hu hu hu hu ca hu hu hu hu hu ca hu hu hu hu hu hu hu hu hu hu oc hu fr hu hu hu hu hu hu hu eu hu hu hu ca hu sv ca hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de de de de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en cs de hu hu hu hu hu hu hu hu hu hu hu fr az da fr fr en hu hu hu en hu hu sk hu hu en hu hu hu hu el hu hu hu fr cs en hu fr fr hu hu hu hu hu hu hu hu hu hu hu hu hu hu hu es hu hu hu pl hu hu en fr en hu hu hu hu hu en hu en hu hu de hu fr fr hbs_lat pt ca hu hu en cs de hu hu hu en cs de hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de eo fa fr it ms nl ro sk sl vi zh fr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. március 5.
Ugrás a navigációhoz Ugrás a kereséshez
A Tisza és a komp Vezsenynél
A Wikimédia Commons tartalmaz Vezseny témájú médiaállományokat.
Vezseny község az Észak-Alföldi régióban, Jász-Nagykun-Szolnok megye Szolnoki járásában.
Vezseny Jász-Nagykun-Szolnok megye délnyugati részén, a Tisza által három oldalról körülölelt területen fekszik. A folyó Vezseny „körül” 12 kilométeres kerülőt tesz meg. A község elvileg mégsem zsáktelepülés, a főutca ugyanis a Tisza-partra vezet, a folyón pedig komp működik, és az út folytatódik a túloldalon, Martfű és Tiszaföldvár közigazgatási határvonalán. Tengerszint feletti magassága 87–91 méter. A megyeszékhely, Szolnok körülbelül 25 kilométerre fekszik, a két legközelebbi város pedig a már említett Martfű és Tiszaföldvár (mindkettő már a Tisza bal partján), körülbelül 5–5 kilométerre. Legközelebbi, szárazföldi úton is elérhető szomszédja, Tiszajenő ugyancsak mintegy 5 kilométer távolságban található.
Közúton a Szolnok–Tószeg–Tiszavárkony–Tiszajenő–Tiszakécske–Tiszaalpár-Kiskunfélegyháza útvonalon húzódó 4625-ös útról érhető el, a Tiszajenő határán keletnek kiágazó 46 149-es számú mellékúton.
A közúti tömegközlekedést a Volánbusz autóbuszai biztosítják.
Vezsenyt kompjárat köti össze a Tisza bal partjával, és egy rövid bekötőút után elérhető a 442-es főút régi nyomvonala (ma 4633-as út) és Martfű vagy Tiszaföldvár.
Vasútvonal nem vezet át a településen; a legközelebbi vasútállomás a körülbelül 5 kilométerre lévő Tiszajenőn (Tiszajenő-Vezseny megállóhely néven) a MÁV 145-ös számú Szolnok–Kecskemét-vasútvonalán, vagy a Tisza bal partján, a MÁV 130-as számú Szolnok–Hódmezővásárhely–Makó-vasútvonalán fekvő Martfűn (Martfű vasútállomás) vagy Tiszaföldváron (Tiszaföldvár vasútállomás) található.
A községet valószínűleg a Vason nemzetség fiai alapították, írott forrás 1354-ben Wesen alakban említi először . Hatalmas mocsarak, nádasok szegélyezték a kiemelkedő, letelepedésre alkalmas magasabb halmokat. A Tisza kanyarulata miatt csak nyugatról lehetett szárazföldön megközelíteni, ami könnyen védhetővé tette a falu népét a betolakodók támadásai ellen. Ha a helyzet megkívánta, a környező mocsaras nádasokban jól el tudott rejtőzködni a lakosság.
Az alacsonyabb fekvésű falurészen bronzkori temetőt találtak. A település déli részéről a Bökönyepartról (Kisdebrecen) vaskori kelta női sír származik. Az itt talált vérzománc-berakásos, állatfejekkel díszített bronzöv a kelta művészet kiemelkedő alkotása. A nyugati határrészen, a vezsenyi szőlők felé honfoglalás kori lovas sírokat találtak, a Tiszából avar kardot, mamutagyarat, ősorrszarvú-, őstulok csontokat szedett ki a halász. A régi kor embere itt dús legelőket, erdőket, vadban gazdag réteket, bőséges halászatot talált.
A község mellett zajlott a Rákóczi-szabadságharc egyik nagy csatája, amikor a Sajó és a Hernád menti hajdútelepülésekről felállított ezred három századát 1705. április 18-án szétverték a rácok. A kurucok vesztesége több tiszt és majdnem száz katona volt.[3]
A település melletti tiszai átkelő birtoklásáért a második világháború idején is súlyos harcok dúltak.
1990–1994: Hatvani Lajos (Magyar Néppárt – Nemzeti Parasztpárt)[4]
1994–1998: Hatvani Lajos (független)[5]
1998–2002: Hatvani Lajos (független)[6]
2002–2006: Hatvani Lajos (független)[7]
2006–2010: Hatvani Lajos (független)[8]
2010–2014: Ifj. Szabó Ferenc (független)[9]
2014–2019: Szabó Ferenc (független)[10]
2019-től: Szabó Ferenc (független)[1]
Az önkormányzat címe: 5093 Vezseny, Templom u. 1., telefonszáma: (56) 459-021, faxszáma: (56) 459-022; e-mail címei: info@vezseny.hu, vezseny@citromail.hu, hivatalos honlapja:www.vezseny.hu
A település népességének változása:
2001-ben a település lakosságának 96%-a magyar, 4%-a cigány nemzetiségűnek vallotta magát.[11]
A 2011-es népszámlálás során a lakosok 88,5%-a magyarnak, 5,7% cigánynak, 0,2% horvátnak, 0,8% németnek, 0,5% románnak mondta magát (11,5% nem nyilatkozott; a kettős identitások miatt a végösszeg nagyobb lehet 100%-nál).
A 2001-es népszámlálás adatai alapján a lakosság többsége, kb. 47%-a református, kb. 32%-a római katolikus, kb. 2%-a evangélikus. Nem tartozik egyetlen egyházhoz vagy felekezethez sem, illetve nem válaszolt kb. 19%.[12]
2011-ben a vallási megoszlás a következő volt: római katolikus 23,2%, református 25,3%, görögkatolikus 0,5%, evangélikus 0,8%, felekezeten kívüli 23,5% (26,7% nem nyilatkozott).[13]
A Váci egyházmegye (püspökség) Szolnoki Főesperességének Szolnoki Esperesi Kerületében lévő tiszavárkonyi plébániához tartozik, mint fília. A római katolikus kápolna titulusa: Szent István király.
A Dunamelléki Református Egyházkerület (püspökség) Délpesti Református Egyházmegyéjéhez (esperesség) tartozik. Nem önálló anyaegyházközség.
Az Északi Evangélikus Egyházkerület (püspökség) Dél-Pest Megyei Egyházmegyéjében (esperesség) lévő Szolnoki Evangélikus Egyházközséghez tartozik, mint szórvány.
A Tisza folyó hatalmas félkörívet ír le a falu körül, és három oldalról is közrefogja azt.
Református templom: 1781-ben épült, barokk stílusban. A homlokzat előtti torony egyszerű architektúrájú, ablakai vakolatkeretesek, párkányok tagolják. Belül falazott stukkódíszes szószék látható, a 18. században készült.
Régi Általános Iskola: 1926-ban épült, két tantermes, tanítói lakással, kupolás saroktetővel, oldalában az első világháborúban elesettek neve bronzba öntve.
Komp átkelőhely: Az átkelőn régen vásáros kocsik, gyalogosok utaztak. Itt járt át Arany János Szalontáról Nagykőrösre menet.
Parókia: 1847 tavaszán Petőfi Sándor látogatást tett itt.
Római katolikus (Szent István király-) kápolna: 2001-2006 között épült.
Emlékmű: A település 720. éves évfordulójára állították 2004-ben.
Emlékmű: A Rákóczi-féle szabadságharc 1706. évi csatájának emlékére készült 2006-ban.
A Tisza-soron és a Hunyadi utcában még láthatóak népi lakóházak.
Emlékmű: trianoni emlékmű a piactérnél, 2010-ben lett átadva.
Itt született Hartyányi István könyvkiadó, bibliográfus.
Itt született Tamássy Zdenko Erkel Ferenc-díjas zeneszerző
↑ a b Vezseny települési választás eredményei (magyar nyelven) (html). Nemzeti Választási Iroda, 2019. október 13. (Hozzáférés: 2020. február 19.)
↑ Magyarország közigazgatási helynévkönyve, 2015. január 1. (magyar és angol nyelven). Központi Statisztikai Hivatal, 2017. szeptember 3. (Hozzáférés: 2017. szeptember 4.)
↑ dr. Bagi Gábor: A Rákóczi szabadságharc Jász-Nagykun-Szolnok megyéhez kapcsolódó jelesebb alakjai, tudomany.szolnok-mtesz.hu
↑ Vezseny települési választás eredményei (magyar nyelven) (txt). Nemzeti Választási Iroda, 1990 (Hozzáférés: 2020. február 21.)
↑ Vezseny települési választás eredményei (magyar nyelven) (html). Országos Választási Iroda, 1994. december 11. (Hozzáférés: 2020. február 17.)
↑ Vezseny települési választás eredményei (magyar nyelven) (html). Országos Választási Iroda, 1998. október 18. (Hozzáférés: 2020. április 11.)
↑ Vezseny települési választás eredményei (magyar nyelven) (html). Országos Választási Iroda, 2002. október 20. (Hozzáférés: 2020. április 11.)
↑ Vezseny települési választás eredményei (magyar nyelven) (html). Országos Választási Iroda, 2006. október 1. (Hozzáférés: 2020. április 11.)
↑ Vezseny települési választás eredményei (magyar nyelven) (html). Országos Választási Iroda, 2010. október 3. (Hozzáférés: 2012. január 21.)
↑ Vezseny települési választás eredményei (magyar nyelven) (html). Nemzeti Választási Iroda, 2014. október 12. (Hozzáférés: 2020. február 19.)
↑ A 2001-es népszámlálás nemzetiségi adatsora
Magyarország Megyei Kézikönyvei: Jász-Nagykun-Szolnok Megye Kézikönyve
Látnivalók Jász-Nagykun-Szolnok megyében - VendégVáró Útikönyvek
Vezseny az utazom.com honlapján
Gondolatszikrák Vezsenyröl (németül - magyarul)
A Szolnoki járás települései
Besenyszög ·  Csataszög ·  Hunyadfalva ·  Kőtelek ·  Martfű ·  Nagykörű ·  Rákóczifalva ·  Rákócziújfalu ·  Szajol ·  Szászberek ·  Szolnok ·  Tiszajenő ·  Tiszasüly ·  Tiszavárkony ·  Tószeg ·  Újszász ·  Vezseny ·  Zagyvarékas
Jászberény •  Karcag •  Kisújszállás •  Mezőtúr •  Szolnok •  Túrkeve
Jászsági alsó járás: Besenyszög •  Jászalsószentgyörgy •  Jászapáti •  Jászkisér •  Jászladány •  Jászszentandrás •  Kőtelek •  Nagykörű •  Tiszasüly
Jászsági felső járás: Alattyán •  Jákóhalma •  Jánoshida •  Jászárokszállás •  Jászdózsa •  Jászfelsőszentgyörgy •  Jászfényszaru •  Jásztelek •  Pusztamonostor
Tiszai alsó járás: Csépa •  Cibakháza •  Kunszentmárton •  Mesterszállás •  Nagyrév •  Rákóczifalva •  Szelevény •  Tiszaföldvár •  Tiszainoka •  Tiszakürt •  Tiszasas •  Tiszaug •  Tiszavárkony •  Vezseny
Tiszai felső járás: Abádszalók •  Dévaványa •  Kenderes •  Kunhegyes •  Kunmadaras •  Tiszaderzs •  Tiszaszentimre
Tiszai közép járás: Fegyvernek •  Kuncsorba •  Szajol •  Tiszabő •  Tiszabura •  Tiszapüspöki •  Tiszaroff •  Törökszentmiklós
A lap eredeti címe: „https://hu.wikipedia.org/w/index.php?title=Vezseny&oldid=24738743”
Minden szócikk halott külső hivatkozásokkal
Szócikkek halott külső hivatkozásokkal 2022 márciusából
Wikidata koordinátákat használó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 5., 04:51
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.